《东山八景并序 其三 栖云石》
明代·刘玘

巉岩卓立几千秋，云气长时迥不收。散漫乘风如擘絮，冥濛成雨若浮沤。

朝疑巫峡重重起，暮见苍梧蔼蔼浮。灵运当年曾作咏，白云抱石两悠悠。

作者简介：刘玘，字允璋。潮阳人。明成祖永乐十五年（一四一七）解元，十九年登进士，授兵部车驾司主事。坐忤大臣，放归。登临题咏，著述甚富。清乾隆修《潮州府志》卷二九、清道光《广东通志》卷二九二有传。